दहेज देने के आरोप में वधू पक्ष के खिलाफ केस दर्ज करने के आदेश
धारा 385, 406, 120बी और दहेज प्रतिषेध अधिनियम की धारा 3 के तहत दर्ज होगा केस
आईपीसी की धारा 406 : अमानतमें खयानत।
धारा120बी : षड्यंत्ररचना।
दहेजअधिनियम की धारा 3 :दहेज देनेके आरोप में संलिप्त होना।
आईपीसी की धारा 385
किसीको भयभीत कर अनैच्छिक मांग करना।
अदालत ने वधू पक्ष के खिलाफ दहेज देने के आरोप में केस दर्ज करने का आदेश सीआरपीसी के सेक्शन 156 (3) के तहत दायर की अर्जी पर सुनवाई करते हुए दिया। अदालत ने पुलिस को आईपीसी की धारा 385, 406, 120बी और दहेज प्रतिषेध अधिनियम की धारा 3 के तहत केस रजिस्टर्ड करने के आदेश दिए हैं।
सुप्रीम कोर्ट के दिशा-निर्देश का हवाला- दहेज लेने वाले की तरह देने वाला भी दोषी
भास्कर न्यूज | फरीदाबाद
अतिरिक्तमुख्य न्यायिक दंडाधिकारी सौरभ गोसांई की कोर्ट ने मंगलवार को एक अर्जी पर सुनवाई करते हुए थाना शहर बल्लभगढ़ पुलिस को वधू पक्ष द्वारा दहेज देने के आरोप में केस दर्ज करने के आदेश दिए हैं। जज ने यह आदेश अर्जी दायर करने वाले वकील द्वारा कोर्ट में पेश किए गए सुप्रीम कोर्ट के दिशा निर्देश का हवाला पढ़ने के बाद दिया।
दहेज उन्मूलन एवं प्रतिषेध अधिनियम के तहत दहेज लेना और देना दोनों ही अपराध है। ऐसे में यदि वर पक्ष के खिलाफ दहेज का मुकदमा दर्ज हो सकता है तो दहेज देने वाले वधू पक्ष के खिलाफ भी मुकदमा दर्ज हो सकता है। बल्लभगढ़ की भाटिया कॉलोनी निवासी अमित कुमार की शादी भीकम कॉलोनी में रहने वाली नेहा के साथ वर्ष 2015 में हुआ था। विवाह के बाद से दोनों के बीच अनबन शुरू हो गई थी।
कोर्ट में दायर अर्जी के मुताबिक अमित कुमार ने बताया कि अनबन के दौरान नेहा अपने मायके चली गई और यह भी धमकी दी कि वह उसे और उसके परिवार को दहेज प्रताड़ना के केस दर्ज में बंद करवा देगी। इस बात की लिखित सूचना अमित ने थाना शहर बल्लभगढ़ में दी। साथ ही एक अर्जी कोर्ट में भी दायर कर दी थी। 9 नवंबर 2016 को थाना शहर बल्लभगढ़ पुलिस ने नेहा की शिकायत अमित उसके माता-पिता, भाई-बहन के खिलाफ दहेज प्रताड़ना का केस दर्ज कर लिया। इस मामले में अमित की तरफ से कोर्ट में अर्जी दायर की गई कि उस पर झूठा मुकदमा दर्ज कराया गया है। उसकी तरफ से उसके वकील ने दलील दी कि सुप्रीम कोर्ट की गाइडलाइन के मुताबिक दहेज लेना अपराध है तो दहेज देना भी अपराध है। इस गाइडलाइन की सत्यापित प्रति कोर्ट को देते हुए उन्होंने एफआईआर दर्ज करने की मांग की। कोर्ट ने अर्जी को स्वीकार करते हुए मंगलवार को एफआईआर दर्ज करने के बाद मामले की जांच पड़ताल करने के निर्देश दिए। थाना शहर बल्लभगढ़ पुलिस कोर्ट के आदेश पर नेहा, सुरेश शर्मा और सरला देवी के खिलाफ केस दर्ज करेगी।
hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva